EkBass/fiwiki-20250220-pages-articles huggingface dataset:
Tampereen kaupungin kääntäjäpalkinto

Tampereen kaupungin kääntäjäpalkintoa on jaettu vuodesta 1987 lähtien. Palkinnon jakaa Tampereen kaupunginhallituksen asettama toimikunta noudattaen soveltuvin osin Tampereen kaupungin kirjallisuuspalkinnon myöntämisessä noudatettavaa säännöstöä. Joinain vuosina palkittuja on ollut useita. == Palkitut == Vuosi Palkittu kääntäjä (kääntäjät) Palkittu kirja (kirjat) 1987 Eeva-Liisa Manner Woyzeck 1988 Kaarina Ripatti Ida 1989 Markku Mannila Säestäjä 1990 Kaarina Ripatti Joihtaja Raskin muotokuva 1991 Raimo Salminen 1994 Tarmo Haarala * Lännen vartijat * Verkossa * Murgojen kuningas * Kuoleman säkeet * Kauhujen talo * Nouseva aurinko * Valkoisen koiran varjo 1995 Jyrki Vainonen Ojanpiennarten kuningas 1996 Aapo Junkola Satiireja 1997 * Jorma- Veikko Sappinen * Tarja Teva * Luottamus * Tavataan ruumishuoneella * Halun matka 1998 Kaarina Sonck Puodinpitäjän poika 1999 Markku Mannila * Belgian sxuru * Rituaaleja 2000 Raija Viitanen Takaisin Provenceen 2001 Hannu Tervaharju * Kamerfin tuoksu * Kalin laulu * Sivuraide * Sininen päiväpeite 2002 Terhi Leskinen * Kahden kodin välillä * Kuin kaksi marjaa 2003 Saara Villa 2004 * Risto Ahti * Markku Mannila * Idyllejä ja epigrammeja * Erään klovnin mietteitä 2005 Arto Schroderus * Salajuoni Amerikkaa vastaan * Lunar Park 2006 * Jyrki Vainonen * Markku Mannila * Viimeistään marraskuussa * Talvinen tarina 2007 Hannu Tervaharju 2008 Laura Jänisniemi 2009 Jorma-Veikko Sappinen 2010 Matti Rosvall 2011 * Natasha Vilokkinen * Kari Aronpuro * Valkoinen kuningatar * Palava maa * Vuosikertomus 2012 Markku Mannila Hetken hiljaisuus 2013 * Antti T. Oikarinen * Maija-Leena Kallela Kaksi tradegiaa 2014 Arja Pikkupeura Vihreän teltan alla 2015 Jyrki Vainonen Torni ja kierreportaat 2017 Raija Rintamäki Elämän tarkoitus 2018 Kari Aronpuro Lähde: == Lähteet == Luokka:Suomalaiset kirjallisuuspalkinnot Luokka:Tampereen kirjallisuus
Rise to It

Rise to It on yhdysvaltalaisen hard rock -yhtye Kissin kappale. Se on avausraita yhtyeen vuoden 1989 studioalbumilla Hot in the Shade. Kappaleen on kirjoittanut yhtyeen laulajakitaristi Paul Stanley yhdessä laulaja- lauluntekijä Bob Halligan, Jr.:n kanssa. Kappale julkaistiin singlenä CD-levy- formaatissa 30. lokakuuta 1989 ja 7-tuumaisena vinyylisinglenä 1. huhtikuuta 1990. Vinyylipainoksessa singlen b-puolena ja CD-painoksessa toisena raitana on Stanleyn ja Vini Poncian kirjoittama kappale ”Silver Spoon”. Stanley laulaa myös singlen molempien kappaleiden päälauluosuudet. == Musiikkivideo == ”Rise to It” -kappaleesta kuvattiin myös musiikkivideo, jonka ohjasi Mark Rezyka. Videossa yhtyeen laulajakitaristi Paul Stanley sekä laulajabassokitaristi Gene Simmons nähdään valmistautumassa konserttiin takahuoneessa vuonna 1975 ikonisissa puvuissaan ja maskeissaan. Stanley yrittää vakuuttaa Simmonsille, että yhtye voisi luopua maskeistaan ja asusteistaan, ja silti jatkaa samana yhtyeenä. Gene vastaa Stanleyn olevan kahjo, mutta tämä vakuuttaa ettei ole mitään, mitä Kiss ei voi tehdä. Tämän jälkeen itse kappale pyörähtää käyntiin yhtyeen esittäessä sitä konsertissa lavalla. Lavaosuudet kuvattiin Hollywoodissa. == Kappalelista == # # == Lähteet == Luokka:Kissin kappaleet Luokka:Vuoden 1989 kappaleet
Katuesiintyjä

thumb|Rumpuja soittava katuesiintyjä Ann Arborissa, Yhdysvalloissa. Katuesiintyjiä ovat kaupunkien kaduilla esiintyvät katusoittajat, jonglöörit, muotokuvapiirtäjät, tanssijat, elävät patsaat ja muunlaiset esiintyjät, jotka keräävät ohikulkijoilta vapaaehtoisia rahalahjoituksia. Katuesityksiin vaaditaan yleensä kaupungin lupa, mutta joissakin kaupungeissa katuesiintyminen on vapaata tietyillä alueilla ja tiettyinä aikoina. ==Galleria== Sam Malcolm Street Performs August 29th 2014.jpg|Katujonglööri. Dublin City street performer 8.jpg|Katusoittaja. Breakdancer - Madrid.jpg|Katutanssija. Taikuri Riku Issakainen C IMG 5928.JPG|Katutaikuri. Mozartruaaugusta.jpg|Elävä patsas. ==Katso myös== * Katutaide ==Lähteet== ==Aiheesta muualla== * Luokka:Esittävät taiteet Luokka:Kaupungit Luokka:Katutaide
Who Wants to Be a Superhero?

Who Wants to Be a Superhero? (tarkoittaa suomeksi "Kuka haluaa olla supersankari?") on yhdysvaltalainen tosi-tv-sarja, jossa kilpaillaan supersankarina olemisesta. Sarjan on luonut Bruce Nashin kanssa supersankarisarjakuvapiirtäjä Stan Lee, joka toimi myös sarjan juontaja/johtaja-hahmona. Sarjaa esitettiin USA:ssa kaksi tuotantokautta vuosina 2006-2007. Sarjan yhdessä jaksossa esiintyi myös suomalais- amerikkalainen näyttelijätär ja malli Anna Easteden. ==Aiheesta muualla== * * Huffpost TV: Who Wants To Be A Superhero? season two -- An early look * After Elton: Interview with Dan Williams of Who Wants to Be a Superhero? Luokka:2000-vuosikymmenen yhdysvaltalaiset tositelevisiosarjat
Kondroitiinisulfaatti

Kondroitiinisulfaatti on yksi glykosaminoglykaaneista. Kondroitiinisulfaatin sokerirunko koostuu glukuronihaposta ja N-asetyyligalaktosamiinista. Kondroitiinisulfaatti on tärkeä osa nivelkudosta, minkä vuoksi sitä käytetään useissa nivelrikon hoitoon käytettävissä valmisteissa. Kondroitiinisulfaatti on yleisin glykosaminoglykaaneista. ==Rakenne== Kondroitiinisulfaatin rakenteessa vuorottelevat glukuronihappo- ja N-asetyyligalaktosamiiniyksiköt. N-asetyyligalaktosamiiniyksiköihin on esteröitynyt sulfaattiryhmiä yleensä, joko 4- tai 6-asemassa olevaan hiiliatomiin, jolloin puhutaan kondroitiini-4-sulfaatista tai kondroitiini-6-sulfaatista. Näiden lisäksi tunnetaan myös muotoja, joissa yhteen N-asetyyligalaktosamiinimolekyyliin on esteröitynyt kaksi sulfaatiryhmää tai glukuronihappomolekyyli on sulfatoitunut, jolloin kyseessä on kondroitiini-2-sulfaatti. Kondroitiinisulfaattimolekyylin massa on tyypillisesti noin 20 kDa. Fysiologisessa olosuhteissa sulfaattiryhmä on negatiivisesti varautunut. ==Merkitys== Kondroitiinisulfaattia esiintyy kaikkien selkärankaisten sidekudoksessa ja solukalvoissa. Kondroitiinisulfaatti on tärkeä osa muun muassa ruston ydinproteiinia aggregaania. Kondroitiinisulfaatti sitoo yhdessä kerataanisulfaatin kanssa rustokudoksessa vettä. Rustokudoksen lisäksi tällä glykosaminoglykaanilla on merkitystä myös solujen jakautumisen ja muiden solutoimintojen säätelyssä sekä aivoissa neuroneille. Kondroitiini-4-sulfaattia on erityisesti nisäkkäiden rustoissa, kun taas esimerkiksi hailla kondroitiini-6-sulfaatti on yleinen rustokudoksessa. Nivelrikossa kondroitiinisulfaatin määrä rustokudoksessa vähenee jo rikon alkuvaiheessa. Kondroitiinisulfaattia on tutkittu nivelrikon hoitoon, mutta sen tehosta on ristiriitaisia tuloksia. Ravintolisänä annettava kondroitiinisulfaatti lisää hieman glykosaminoglykaanien synteesiä, mutta kipua lievittävä vaikutus johtuu todennäköisimmin tulehdusta lievittävistä ominaisuuksista. Se estää mahdollisesti myös nivelrikkoon yhdistettyjen metalloproteinaasien toimintaa. Kondroitiinisulfaatin ja glukosamiinin yhdistelmä voi helpottaa nivelrikon oireita, mutta vuonna 2006 julkaistun tutkimuksen mukaan yhdistelmä eroaa merkittävästi lumelääkkeestä lähinnä keskivaikeaa tai vaikeaa nivelrikkoa sairastavilla. == Katso myös == * Glukosamiini * Metyylisulfonyylimetaani eli MSM ==Lähteet== Luokka:Polysakkaridit Luokka:Seulonnan keskeiset artikkelit
Bändärille sulhanen

Bändärille sulhanen (englanniksi "Daisy of Love") on yhdysvaltalainen VH1-kanavan tosi-tv-sarja, jossa kilpaillaan siitä kenestä tulee Daisy de la Hoyan sulhanen. 20 miesehdokasta osallistui ohjelmaan, joista joka jaksossa osa tippui pois Daisyn valinnan mukaan. Sarjaa tehtiin yksi tuotantokausi, jossa 12 osaa, vuonna 2009. Ohjelma oli seuraaja VH1-kanavan tosi-tv-sarjalle Rokkarille morsian (Rock of Love). Sarja esitettiin Suomessa Sub-kanavalla. == Lähteet == * ==Aiheesta muualla== * * Kotisivu Luokka:2000-vuosikymmenen yhdysvaltalaiset tositelevisiosarjat
Rokkarille morsian

Rokkarille morsian () on amerikkalainen VH1-televisiokanavan tosi-tv-sarja. Rokkarille morsian kuvaa 25 naisen joukon keskinäistä kilpailua Poison-rock- yhtyeen laulajan Bret Michaelsin tyttöystäväksi pääsemisestä. Sarjaa esitti Suomessa Sub, joka näytti sarjan kaikki kolme tuotantokautta. Ensimmäisen tuotantokauden voitti Jes Rickleff, toisen Ambre Lake ja kolmannen Taya Parker. Rokkarille morsian -tosi tv-sarjasta on tehty sisarsarja Vaimomatskua (), jota esitettiin Subilla, kuten myös VH1-kanavan seuraajaa sarjalle, joka oli samantapainen Bändärille sulhanen -tosi-tv-sarja. Luokka:2000-vuosikymmenen yhdysvaltalaiset tositelevisiosarjat
Legion of the Dead

Legion of the Dead on yhdysvaltalainen kauhuelokuva vuodelta 2005. Pääosia esittävät Courtney Clonch ja Bruce Boxleitner. Sen juoni seuraa vuonna 1971 julkaistua Blood from the Mummy's Tomb elokuvaa. Legion of the Dead on The Asylumin luoma b-luokan elokuva, joka julkaistiin Universal Studiosin Muumion paluu ja sen jatko-osan Muumio: Lohikäärmekeisarin hauta -elokuvien välissä. == Rooleissa == == Katso myös == * Luokka:Yhdysvaltalaiset kauhuelokuvat Luokka:Vuoden 2005 yhdysvaltalaiset elokuvat
Reijo Heinonen (professori)

Reijo Eljas Heinonen (s. 3. lokakuuta 1938 Helsinki) on naantalilainen Joensuun yliopistosta eläkkeelle vuonna 2003 jäänyt yleisen teologian professori ja kirjailija. Reijo E. Heinosen vanhemmat olivat taidemaalari, professori Aarre Heinonen ja laulajatar, kirjailija Tuomi Elmgren-Heinonen. Heinonen kirjoitti ylioppilaaksi Munkkiniemen yhteiskoulusta 1958. Hän valmistui Helsingin yliopistosta teologian kandidaatiksi 1965, teologian maisteriksi 1966 ja filosofian maisteriksi 1986. Teologian tohtoriksi hän valmistui Tübingenin yliopistosta vuonna 1972. Hänen saksankielisen väitöskirjansa (1972) otsikkona oli Die Bremer Deutschen Christen : ein Beitrag zur Theologie und Kirchenpolitik der Deutschen Christen im Dritten Reich. Väitöskirja julkaistiin vuonna 1978 osin uusittuna ja tiivistettynä monografiana. Turun yliopistossa hän on aikaisemmin opettanut uskonnon didaktiikkaa ja toiminut kirkkohistorian dosenttina. Lisäksi hän on toiminut asiantuntijana Islamilaisessa koulutus-, tiede- ja kulttuurijärjestö ISESCO:ssa. Heinonen on puhunut pitkään maailmanlaajuisen etiikan ja kulttuurien välisen vuoropuhelun puolesta; hänen kirjoittamiinsa kirjoihin lukeutuu muun muassa vuonna 1995 julkaistu Vastuun aika, jossa käsitellään kansainvälisten vaikuttajien myönteisen suhtautumisen välttämättömyyttä, jotta eettinen tietoisuus muuttuisi. Heinonen on toiminut Rauhankasvatusinstituutin puheenjohtajana. Hän sai vuonna 2009 tuolloin ensimmäisen kerran jaetun Kultainen sääntö -palkinnon kunnianosoituksena pitkään jatkuneesta työstään maailmanlaajuisen etiikan puolesta. Palkinnon antoivat kansainvälinen Uskot ilman rajoja -järjestö sekä United Religions Initiative (URI). Heinonen luennoi ympäri maailmaa ja kirjoittaa myös tieteellisiä artikkeleita muun muassa saksaksi. Hänen tieteelliseen tuotantoonsa kuuluu yli 100 saksan- tai englanninkielistä julkaisua. Hänen kirjoittamia kirjoja ovat muun muassa: * Työ ja yhteys (1969), * Die Bremer Deutschen Christen : ein Beitrag zur Theologie und Kirchenpolitik der Deutschen Christen im Dritten Reich (1972, väitöskirja) * Anpassung und Identität. Theologie und Kirchenpolitik der Bremer Deutschen Christen 1933-1945 (1978, aiemman väitöskirjan uusittu ja tiivistetty versio), * Aineenopettajan koulutus kulttuuripolitiikan ristivedossa (1987), * Perhosen perspektiivi (1993), * Arvomuisti kehitysyhteistyössä (1997) ja * Hiljaiset vedet - vastuunvirrat (2006). == Lähteet == == Kirjallisuutta == * == Aiheesta muualla == * Heinosen julkaisut: Luokka:Joensuun yliopiston professorit Luokka:Suomalaiset tietokirjailijat Luokka:Suomalaiset teologit Luokka:Vuonna 1938 syntyneet Luokka:Elävät henkilöt Luokka:Suomalaiset professorit
Los del Río

Los del Río on espanjalainen yhtye, joka tunnetaan vuonna 1993 julkaistusta hittikappaleestaan ”Macarena”, jota on myynyt yhteensä yli 14 miljoonaa kappaletta ja josta on tehty yli 5 000 cover-versiota (vuoteen 2024 mennessä). Hitti ylsi sijalle yksi Billboard Hot 100:ssa, jolla kärkisijalla se pysyi peräti 14 viikkoa. Vuonna 2002 yhdysvaltalainen VH1-musiikkikanava esitti ohjelman, jossa esitettiin sata suurinta yhden hitin ihmettä. Listan kärjessä oli Los del Ríon ”Macarena”. Yhtyeen perustivat espanjalaiset Antonio Romero Monge ja Rafael Ruiz Perdigones jo 60-luvulla ollessaan vasta 14-vuotiaita. Vuonna 1966 duo julkaisi ensimmäisen albuminsa, nelikappaleisen EP:n, joka kantoi yhtyeen nimeä. 1970-luvulla yhtyeestä tuli diskomusiikin edelläkävijöitä. He menestyivät erittäin hyvin ja heidän tavaramerkikseen vakiintui flamencon ja rumban tyyleihin suuntautunut musiikki. Heistä muovautui Espanjan kuuluisin ja muodikkain yhtye. He esiintyvät edelleen (2024). == Lähteet == Luokka:Espanjalaiset duot
Reijo Heinonen

Reijo Heinonen voi tarkoittaa seuraavia henkilöitä * Reijo Heinonen (1923–2013), maanviljelyskemisti ja professori * Reijo E. Heinonen (s. 1938), yleisen teologian professori ja kirjailija * Reijo Heinonen (s. 1951), jääkiekkomaalivahti
Saara Hopea

Saara Elisabet Hopea-Untracht (26. elokuuta 1925 Porvoo – 25. kesäkuuta 1984 Porvoo) oli suomalainen huonekalujen sekä koru- ja lasiesineiden suunnittelija. Porvoolaisen kultasepänliikkeen omistajan, talousneuvos Ossian Hopean tytär Saara Hopea opiskeli Taideteollisen keskuskoulun sisustustaiteen osastolla vuosina 1943–1946. Valmistuttuaan hän toimi pari vuotta huonekaluliike Majander Oy:n piirtäjänä, sitten Paavo Tynellin johtaman Taito Oy:n valaisintehtaan piirtäjänä. Saara Hopea kiinnostui 1950-luvun alussa lasimuotoilusta ja sai paikan Nuutajärven lasitehtaalta, jossa toimi taiteellisen johtajan Kaj Franckin alaisuudessa. Isänsä kuoltua Saara Hopea joutui vuonna 1959 siirtymään perheensä kultasepänliikkeen taiteelliseksi johtajaksi, jona hän toimi vuosina 1959–1960 sekä jälleen vuodesta 1967 alkaen. Vuonna 1960 Saara Hopea avioitui yhdysvaltalaisen taidekäsityöläisen, valokuvaajan ja kirjailijan Oppi Untrachtin kanssa ja muutti New Yorkiin. Siellä hän tutustui metallin emalointiin ja kehitti menetelmän, jossa useita läpikuultavia emalikerroksia poltettiin esineen pintaan kunnes saatiin haluttu värisävy. Miehensä mukana Saara Hopea-Untracht asui sittemmin myös Nepalissa vuosina sekä Intiassa vuoteen 1967 saakka, jolloin pariskunta asettui Porvooseen. Saara Hopea palkittiin lasiesineistään hopeamitalilla Milanon triennaaleissa 1954 ja 1957. Porvoon kaupungin kulttuuripalkinnon hän sai 1981 ja valtion taideteollisuuspalkinnon 1982. Taideteollisuusmuseossa Helsingissä järjestettiin hänen retrospektiivinen näyttelynsä vuonna 1987. ==Lähteet== ==Kirjallisuutta== * * ==Aiheesta muualla== * Korusuunnittelija Saara Hopea (lyhytelokuva). Ylen Elävä arkisto. * Saara Hopean suunnittelemia lasiesineitä. Designlasi.com. * Luokka:Suomalaiset lasitaiteilijat Luokka:Suomalaiset korusuunnittelijat Luokka:Vuonna 1925 syntyneet Luokka:Vuonna 1984 kuolleet
Elämää suurempi Kirstie Alley

Elämää suurempi Kirstie Alley () on yhdysvaltalainen tositelevisiosarja vuodelta 2010 televisio- ja elokuvanäyttelijätär Kirstie Alleyn kotielämästä ja painonpudotuksesta. Kirstien lisäksi sarjassa on hänen lapsensa ja henkilökuntaansa. Sarjan tuottajat ovat A&E; televisio sekä Lifetime- televisio. Sarjaa on tehty 2 tuotantokautta. Sarja Suomessa AVA-kanavalla. == Aiheesta muualla == * * avatv.fi: Elämää suurempi Kirstie Alley Luokka:2010-luvun yhdysvaltalaiset tositelevisiosarjat
Pystyssä kaiken aikaa

Pystyssä kaiken aikaa (engl. Factotum) on Charles Bukowskin vuonna 1975 julkaistu toinen romaani. Teos keskittyy Bukowskin omaelämäkerrallisen alter egon Henry Chinaskin nuoruusvuosiin 1940-luvun Yhdysvalloissa. Kirjailijan ammatista haaveileva Chinaski ajautuu työpaikasta toiseen, tekee kaikkea mitä eteen sattuu, mihin myös alkuteoksen nimi FactotumDictionary.com, Factotum ('jokapaikan höylä') viittaa. Norjalainen Bent Hamer on ohjannut kirjasta vuonna 2005 elokuvan Factotum. Chinaskin roolin näytteli Matt Dillon. Kirjan on suomentanut Arto Häilä, ja sen on julkaissut suomeksi vuonna 1990 WSOY. WSOY julkaisi kirjan nidottuna painoksena vuonna 1997 ja loisto-pokkarina vuonna 2008.Fennica-tietokanta, Pystyssä kaiken aikaa -teoksen suomennokset. ==Lähteet== ==Aiheesta muualla== * IMDB-tietokanta, Factotum (2005). Luokka:Vuoden 1975 kirjat Luokka:Yhdysvaltalaiset romaanit Luokka:Charles Bukowski
Seligson & Co

Seligson & Co (Seligson & Co. Oyj) on suomalainen sijoituspalveluyritys, joka on yksi harvoista laajan indeksirahastovalikoiman tarjoajista Suomessa.Lukijat kysyvät, Erola vastaa , Talouselämä 27.1.2009. Viitattu 12.4.2014. Syksystä 2020 lähtien yrityksen omistaa LähiTapiola. Partnerina yhtiössä on muun muassa Peter Seligson, joka on Ahlström-suvun jäsen. Yritys perustettiin 1997.Antti Lampinen: Peter Seligson on internet-ajan pankkiiri, Taloussanomat 19.12.1998. Viitattu 12.4.2014. Vuonna 2014 kahdeksan osakeindeksirahaston ja kolmen passiivisen korkorahaston lisäksi Seligson & Co:n tuotevalikoimiin kuului muun muassa pörssinoteerattuja ETF-rahastojaMorningstar palkitsi vuoden parhaat sijoitusrahastot, SalkunRakentaja.com 27.2.2014. Viitattu 12.4.2014., Pharos- yhdistelmärahastoAntti Mustonen: Suomen rahastokisa Seligsonin juhlaa , Kauppalehti 19.03.2013. Viitattu 12.4.2014. sekä Phoebus-sijoitusrahasto, jonka salkunhoitaja Anders Oldenburg pohtii ja perustelee säännöllisesti sijoituspäätöksiään blogissaan.Juha Europaeus: Blogeista viihdettä ja tietoa, Pörssisäätiö 18.03.2013. Viitattu 12.4.2014. Toukokuussa 2020 Seligsonin omissa sijoitusrahastoissa oli hallinnoitavia varoja noin 2 miljardia euroa. Summaan eivät sisälly yhteistyökumppanien eivätkä Seligsonin varainhoitopalvelujen hallinnoimat varat.Yritys, Seligson & Co. Viitattu 22.5.2020. ==Lähteet== ==Aiheesta muualla== *Yhtiön verkkosivusto *Seligson & Co Oyj:n osake- ja omistushistoriaa Pörssitiedon nettisivulla Luokka:Suomalaiset rahastoyhtiöt
Nissen

Nissen tai Nissén voi tarkoittaa seuraavia: * Nissen, silmälasialan kauppaketju. * Nissen tai Nissén sukunimenä: ** Anja Nissen (s. 1993), tanskalais-australialainen laulaja ja lauluntekijä ** Erika Nissen (1845–1903), norjalainen pianisti ** George Nissen (1914–2010), yhdysvaltalainen voimistelija ja trampoliinin kehittäjä ** Georg Nikolaus Nissen (1761–1826), tanskalainen diplomaatti ja kirjailija ** Hans Nissen (s. 1978), suomalainen sarjakuvapiirtäjä, kustantaja ja kuvittaja ** Henriette Nissen-Saloman (1819–1879), ruotsalainen oopperalaulaja ** Henrik Nissen (1848–1915), norjalainen arkkitehti ** Mads Nissen (s. 1979), tanskalainen valokuvaaja. ** Oscar Nissén (1910–1988), suomenruotsalainen toimittaja ja kirjailija ** Oscar Egede Nissen (1943–1911), norjalainen lääkäri, toimittaja ja poliitikko.
Salam

Salam on maalaiskunta Timbuktun alueen Timbuktun piirissä Malissa. Se käsittää valtavan alueen Saharan autiomaata maan pohjoisosassa. Asukkaita on 17 100 henkeä (vuonna 2009). Salamin kunta rajoittuu idässä Kidalin alueeseen ja Timbuktun piirin Berin kuntaan, etelässä Bourem-Inalyn ja Alafian kuntiin, lännessä Timbuktun alueen Goundamin piiriin sekä pohjoisessa Mauritaniaan ja Algeriaan. Kunnan hallinnollinen keskus on Agouni. Asukkaat ovat karjanhoitoa harjoittavia tuaregeja. Pohjoisosassa sijaitsee Taoudennin suolakaivos. ==Lähteet== *
Marius Raichi

Marius Eugene Raichi [marjys re'ʃiː] (13. syyskuuta 1909 Cagnes-sur-Mer, Alpes-Maritimes, Ranska – 24. huhtikuuta 1986 Cros-de-Cagnes, RanskaMitys.com, viitattu 10.6.2012) oli ranskalainen elokuvaaja, joka toimi Suomessa ravintoloitsijana ja Suomen filmiteollisuuden kuvaajana. Raichi palkittiin 1946 parhaan kuvauksen Jussi-palkinnolla elokuvasta En ole kreivitär. Raichin puoliso oli Henie Rosenthal. Heillä oli Helsingin Mikonkadulla ravintola Chez Marius, joka toimi vuodesta 1957 vuoteen 1991.Valkosipulin tuoksu lähtee Mikonkadulta, Helsingin Sanomat 29.3.1991, s. 13. ==Filmografia== * Arandalla Ahvenanmaalle 1937 – kuvaus * Kahvi pensaasta pannuun 1937 – kuvaus * Paperisäkki paras säkki 1937 – kuvaus * Suomen uudenaikaisin kansakoulu 1937 – kuvaus * Talvi on tullut 1937 – kuvaus * Jääkärin morsian 1938 – kuvaus * Mannerheim II 1938 – kuvaus * Saimaan kanava 1938 – kuvaus * Teollisuuden huoltotyö 1938 – kuvaus * Näin käsitellään Outokummun aarteita 1939 – kuvaus * Outokumpu 1939 – kuvaus * Pikku pelimanni 1939 – kuvaus * Aatamin puvussa... ja vähän Eevankin 1940 – kuvaus * Runon kuningas ja muuttolintu 1940 – kuvaus * Serenaadi sotatorvella eli sotamies Paavosen tuurihousut 1940 – kuvaus * Suotorpan tyttö 1940 – kuvaus * August järjestää kaiken 1942 – Kuva * Nuoria ihmisiä 1943 – kuvaus * Ballaadi 1944 – Kuva * Miesmalli 1944 – kuvaus * Suurin voitto 1944 – kuvaus * Sylvi 1944 – kuvaus (ulkokuvaus) (kreditoimaton tekijä) * Vaivaisukon morsian 1944 – kuvaus * En ole kreivitär 1945 – kuvaus * Mikä yö! 1945 – kuvaus * Ristikon varjossa 1945 – kuvaus * Jean Sibelius – sävelten mestari 1949 – ohjaus, käsikirjoitus, balettikuvaus * Pikku pelimannista viulun kuninkaaksi 1949 – kuvaus * Kesäillan valssi 1951 – kuvaus * Picasso 1951 – kuvaus * Hän tuli ikkunasta 1952 – kuvaus * Kultaa ja kunniaa 1953 – kuvaus * Rantasalmen sulttaani 1953 – kuvaus * Mä oksalla ylimmällä 1954 – kuvaus * Pessi ja Illusia 1954 – kuvaus * Kesä 1 ja Talvi (Pessi ja Illusia) 1955 – kuvaus * Nukkekauppias ja kaunis Lilith 1955 – kuvaus * 1918 1957 – kuvaus * Musta rakkaus 1957 – kuvaus * Risti ja liekki 1957 – kuvaus * Myöhästynyt hääyö 1960 – kuvaus, näyttelijä (lentomatkustaja) ==Lähteet== ==Aiheesta muualla== * (Maksullinen versio)' Luokka:Suomalaiset elokuvaajat Luokka:Ranskalaiset elokuvaajat Luokka:Ravintoloitsijat Luokka:Vuonna 1909 syntyneet Luokka:Vuonna 1986 kuolleet
Mitsubishi F1M

Mitsubishi F1M (liittoutuneiden raportointinimi Pete) oli Mitsubishin valmistama keisarillisen Japanin laivaston ilmavoimien kaksitasoinen tulenjohtoon tarkoitettu lentokone risteilijöillä ja taistelulaivoilla.https://www.militaryfactory.com/aircraft/detail.php?aircraft_id=1387 Viitattu 7.7.2022. Alun perin moottorina oli 820 hevosvoiman Nakajima Hikari ja F1M2:ssa 875 hevosvoiman 14-sylinterinen Mitsubishi Zuisei tyypin 13 tähtimoottori. Sen huippunopeus oli 370 km/h ja lakikorkeus 9 440 metriä.Mondey 2002, s. 198 Aseistuksena oli kolme 7,7 millimetrin konekivääriä, joista kaksi ampui suoraan eteenpäin ja kolmas oli taka- ampumossa liikuteltavana. F1M saattoi kuljettaa myös kahta 60 kilogramman pommia siipiripustuksissa. == Tekniset tiedot == ==Lähteet== *Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, Lontoo, Englanti) ISBN 0-7858-1363-2 === Viitteet === Luokka:Mitsubishin ilma-alukset Luokka:Meritoimintakoneet Luokka:Japanilaiset tiedustelukoneet Luokka:1930-luvun tiedustelukoneet
Lafia (Timbuktu)

Lafia on maalaiskunta Timbuktun alueen Timbuktun piirissä Malissa. Sen pinta- ala on 5 400 neliökilometriä. Asukkaita on 7 800 henkeä (vuonna 2009). Lafian kunta rajoittuu pohjoisessa Timbuktun piirin Bourem-Inalyn, idässä Gourma- Rharousin piirin Hamzakoman sekä etelässä ja lännessä Haribomon kuntiin. Seutu kuuluu Saharan ja Sahelin siirtymäalueeseen. Sen läpi virtaa Nigerjoki. Kuntaan kuuluu neljä kylää ja 13 paimentolaisryhmää. Sen keskuspaikka on Aglalin kylä. Asukkaat ovat songhaita, tuaregeja, fulbeja, maureja ja bozoja. Vallitseva uskonto on islam. Aglalin kautta kulkee Timbuktun ja Rharousin välinen erämaareitti, josta haarautuu toinen reitti Douentzaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, hirssi, durra, lehmänpapu, okra ja vesimeloni. Kotieläimiä ovat naudat, lampaat, vuohet, aasit ja kamelit. Lisäksi harjoitetaan kalastusta, käsityöammatteja ja kaupankäyntiä. Kunnassa toimii neljä alakoulua, yksi yläkoulu sekä kaksi terveyskeskusta. Matkailua seudulle ei ole. ==Lähteet== Luokka:Malin kunnat Luokka:Timbuktun piiri
Goundam

Goundam on kaupunki sekä Timbuktun alueen Goundamin piirin hallinnollinen keskus Malissa. Se sijaitsee Nigerjoen keskijuoksun järviseudulla noin sata kilometriä Timbuktusta lounaaseen. Kaupungissa on 16 300 asukasta (vuonna 2009). Goundamin kaupunkikunnan pinta-ala on 101 neliökilometriä. Se rajoittuu idässä Kaneyen ja Doukourian, etelässä Tonkan sekä lännessä ja pohjoisessa Télén kuntiin. Seutu kuuluu Sahelin vyöhykkeeseen. Kunta käsittää 11 kaupunginosaa. Asukkaat ovat etupäässä songhaita, tuaregeja ja fulbeja. Vallitseva uskonto on islam. Goundamin kautta kulkee maantie 33 Timbuktuun, Niafunkéen sekä Dirén jokisatamaan. Paikallisia elinkeinoja ovat maanviljely, karjanhoito, kalastus, kaupankäynti ja käsityöammatit. Kunnassa on kuusi ala- ja kaksi yläkoulua, lyseo ja terveyskeskus. Songhaivaltakunnan aikana 1500-luvun loppuun saakka Goundam oli kukoistava kauppapaikka. Myöhemmin sitä hallitsivat fulbet ja tuaregit sekä vuodesta 1894 lähtien ranskalaiset. Seudun nähtävyyksiä ovat Länsi-Afrikan suurin järvi Faguibine sekä Essakanen keidas, jossa pidetään suuri kansanperinnefestivaali. ==Lähteet== Luokka:Goundamin piiri Luokka:Malin kaupungit
Bourem-Inaly

Bourem-Inaly on maalaiskunta ja sen keskuspaikka Timbuktun alueen Timbuktun piirissä Malissa. Se sijaitsee Nigerjoen varrella noin 20 kilometriä Timbuktusta itään. Kunnassa on 12 300 asukasta (vuonna 2009). Bourem-Inalyn kunnan pinta-ala on noin 4 000 neliökilometriä. Se rajoittuu pohjoisessa Timbuktun piirin Salamin, idässä Berin ja Gourma-Rharousin piirin Hamzakoman, etelässä Haribomon ja Lafian sekä lännessä Alafian kuntiin. Seutu kuuluu Saharan ja Sahelin siirtymävyöhykkeeseen. Sen halki virtaa Nigerjoki sivuhaaroineen ja järvineen. Kuntaan kuuluu kahdeksan kylää ja yksi paimentolaisryhmä. Asukkaat ovat songhaita, tuaregeja ja bozoja. Seudun pääelinkeinot ovat osin keinokasteluun perustuva maanviljely sekä karjanhoito ja kalastus. Tärkeimmät viljelykasvit ovat riisi, hirssi, durra ja vesimeloni. Kotieläimiä ovat lampaat, vuohet, naudat, aasit, kamelit ja siipikarja. Lisäksi harjoitetaan käsityöammatteja ja pienimuotoista kaupankäyntiä. Kunnassa on kuusi koulua, kaksi koraanikoulua sekä terveyskeskus. Paikallinen nähtävyys ovat Nigerjoen virtahevot. ==Lähteet== Luokka:Malin kunnat Luokka:Timbuktun piiri
Eikesdalsvatnet

Eikesdalsvatnet on järvi Nessetin kunnassa, Møren ja Romsdalin läänissä, Länsi-Norjassa. Järvi on kapea ja pitkä, noin 18 kilometrin pituinen. Se on samalla Møren ja Romsdalin järvistä suurikokoisin. Siihen virtaavat pääjoet, Aura ja Mardøla, sijaitsevat järven eteläpäässä. Mardølaan kuuluu yksi Euroopan kymmenestä korkeimmasta vesiputouksesta, Mardalsfossen. Järven itärannalla kulkee Fylkesvei 191 -tie. == Lähteet == Luokka:Norjan järvet Luokka:Nesset
Alafia

Alafia on maalaiskunta Timbuktun alueen Timbuktun piirissä Malissa. Sen keskuskylä Toya sijaitsee Nigerjoen vasemmalla rannalla 18 kilometriä Timbuktusta lounaaseen. Kunnassa on 12 900 ja keskuskylässä 2 400 asukasta (vuonna 2009). ==Maantiede ja ilmasto== Alafian kunnan pinta-ala on 27 857 neliökilometriäAg Dalla, s. 112.. Se rajoittuu pohjoisessa Timbuktun piirin Salamin, idässä Bourem-Inalyn, etelässä Gourma-Rharousin piirin Haribomon ja Dirén piirin Garbakoïran sekä lännessä Goundamin piirin Douékirén ja Essakanen kuntiin. Kunta sijaitsee pääosin Haoussaksi kutsutulla Nigerin vasemmalla rannalla. Pieni alue on Gourmaksi kutsutulla oikealla rannalla. Pohjoisin osa on Saharan autiomaata. Maisemaa leimaavat pohjoisen hiekkadyynit ja etelän jokilaakso.Ag Dalla, s. 113–114. Seutu kuuluu Sahelin vyöhykkeeseen. Vuotuinen sademäärä on 100 millimetriä. Sadekausi kestää heinäkuusta syyskuuhun. Lämpötilat vaihtelevat 10 ja 45 asteen välillä.Ag Dalla, s. 114. ==Asutus== Kuntaan kuuluu kahdeksan kylää ja 13 paimentolaisryhmää. Asutus on keskittynyt Nigerjoen läheisyyteen. Kylien asukkaat ovat etupäässä songhaita ja paimentolaiset tuaregejaAg Dalla, s. 162.. Lisäksi on belloja, maureja, sorkoja ja fulbejaAg Dalla, s. 113.. Vallitseva uskonto on islam. Kunnassa on myös muutamia kristittyjä. ==Liikenne ja palvelut== Toyasta on tieyhteys Timbuktun satamaan Korioméen. Kunnan pohjoisosan kautta kulkee Timbuktun ja Goundamin välinen maantie 33. Tärkeän liikenneväylän muodostaa Nigerjoki.Ag Dalla, s. 113, 176. Seudun pääelinkeinot ovat maanviljely, transhumanssiin perustuva karjanhoito ja varsinkin bozojen ja somonojen harjoittama kalastus. Tärkeimmät viljelykasvit ovat riisi, hirssi, durra ja vihannekset. Kotieläimiä ovat naudat, lampaat, vuohet, aasit, hevoset, kamelit ja siipikarja. Lisäksi harjoitetaan käsityöammatteja ja kaupankäyntiä sekä hyödynnetään puuvaroja, kalkkikiveä ja hiekkaa. Toyassa ja kolmessa muussa kylässä pidetään viikoittaiset markkinat.Ag Dalla, s. 168–178. Kunnassa toimii 13 alakoulua ja kolme yläkoulua. Koulua käyvien lasten määrä on alhainen, joskin tyttöjen osuus on 2000-luvulla lisääntynyt. Kunnallisia terveyskeskuksia on neljä. Niiden taso on vaatimaton, eikä kunnassa ole yhtään lääkäriä. Vesihuolto käsittää 15 vesijohtoa, 11 porakaivoa ja joukon nykyaikaisia ja perinteisiä kaivoja. Jokaisella kylällä ja paimentolaisryhmällä on ainakin yksi puhtaan juomaveden lähde, mutta kunnan laajuuteen ja väkilukuun suhteutettuna niiden määrä on riittämätön.Ag Dalla, s. 166–168. Alueella on Malitelin ja Orangen matkapuhelinverkot. Timbuktun läheisyyden ansiosta voidaan seurata radio- ja televisiolähetyksiä. Sähköä saadaan muutamista aurinkopaneeleista.Ag Dalla, s. 176–178. ==Matkailu== Paikallisia nähtävyyksiä ovat Nigerjoen rannat ja Toyan valkoinen dyyni. Matkailun merkitys on vähäinen. Kunnassa on kaksi leirintäaluetta. Iloan kylä on toiminut solidaarisuusmatkailun kohteena.Ag Dalla, s. 178. ==Lähteet== * ===Viitteet=== Luokka:Malin kunnat Luokka:Timbuktun piiri
Douentzan piiri

Douentzan piiri () on paikallishallintoalue Moptin alueella Malissa. Sen hallinnollinen keskus on Douentza. Piirin pinta-ala on 23 481 neliökilometriäSynthèse, s. 8.. Asukkaita on 246 600 henkeä (vuonna 2009, väestönlaskenta). ==Maantiede ja ilmasto== Douentzan piiri muodostaa 29,7 % Moptin alueen pinta-alasta ja on siten alueen piireistä suurinSchéma, s. 73.. Se rajoittuu etelässä Moptin alueen Koron ja Bandiagaran, lännessä Moptin ja Timbuktun alueen Niafunkén ja pohjoisessa Gourma-Rharousin piireihin sekä kaakossa Burkina Fasoon. Seutu kuuluu Sahelin vyöhykkeeseen. Vuotuinen sademäärä on keskimäärin 400 millimetriä. Luonnonalueita ovat kivinen ylätasanko, hiekkadyynien peittämä Seno, eroosion kuluttama Gandamia sekä kumpuileva Gourman tasanko. Vesistöjä ovat sateen jälkeen kuivuvat joet ja Koraroun järvi. Huomattavin eläinlaji ovat Gourman norsut.Synthèse, s. 10–11. ==Hallinnollinen jako ja asutus== Vuonna 1959 perustettuun piiriin kuuluu Douentzan kaupunkikunta ja 14 maalaiskuntaa: Dallah, Dangol-Boré, Débéré, Dianwéli, Djaptodji, Gandamia, Haïré, Hombori, Kéréna, Korarou, Koubéwel Koundia, Mondoro, Pétaka ja TédjéSynthèse, s. 8–9.. Kaupunginosia, kyliä ja nomadiryhmiä on yhteensä 254. Piirissä asuu 13,0 % Moptin alueen väestöstä. Asukastiheys on alueen piireistä alhaisin. Kaupunkiväestön osuus on 9,7 %. Asukkaat ovat etupäässä fulbeja ja dogoneja. Lisäksi on songhaita, bozoja, tuaregeja ja bambaroita.Synthèse, s. 11. ==Liikenne, elinkeinot ja palvelut== Piirin läpi kulkee Sévarén ja Gaon välinen maantie RN16Synthèse, s. 14.. Douentzassa on lentokenttäSchéma, s. 230.. Seudun pääelinkeinot ovat karjanhoito ja maanviljely. Kotieläimiä ovat naudat, vuohet, lampaat, aasit, hevoset, kamelit ja siipikarja. Tärkeimmät viljelykasvit ovat hirssi sekä vähäisemmässä määrin riisi ja durra. Lisäksi harjoitetaan keräilyä, käsityöammatteja ja kaupankäyntiä. Karjan myynti suuntautuu Bamakoon, Burkina Fasoon, Norsunluurannikolle ja Ghanaan. Toistuvat kuivuusjaksot aiheuttavat jatkuvaa elintarvikepulaa.Synthèse, s. 13–14, 16. Piirissä toimii 72 alakoulua, kuusi yläkouluaSynthèse, s. 15. ja kaksi lyseotaSchéma, s. 205.. Kulttuurilaitoksia ovat kirjasto, teatterisali ja neljä nuorisotaloaSchéma, s. 231.. Terveyspalveluihin kuuluvat piirin poliklinikka, 23 terveyskeskusta ja kolme apteekkia (vuonna 2011). Huomattavin terveysongelma on ihmisessä loisivat sukkulamadot. ==Lähteet== * * ===Viitteet=== *
Born to Die

Born to Die on yhdysvaltalaisen laulaja-lauluntekijä Lana Del Reyn toinen studioalbumi. Albumi julkaistiin 27. tammikuuta 2012 iTunesissa ja 31. tammikuuta 2012 Interscope Recordsin, Polydor Recordsin ja Stranger Recordsin julkaisemana. 9. marraskuuta 2012 albumi julkaistiin uudelleen kahdeksalla uudella kappaleella, nimellä Born To Die - The Paradise Edition. Albumi debytoi Suomen virallisen listan sijalla 5. == Kappaleet == == Arvostelut == * Allmusic: Allmusic review * Entertainment Weekly: C+Entertainment Weekly * Pitchfork Media: 5.5/10Pitchfork Media * Rolling Stone: Rolling Stone == Lähteet == Luokka:Vuoden 2012 albumit Luokka:Lana Del Reyn albumit
Douentza

Douentza on kaupunki sekä Moptin alueen Douentzan piirin hallinnollinen keskus Malissa. Se sijaitsee Dogonimaan ja Gourman alueen rajalla 170 kilometriä Moptista koilliseen. Asukkaita on 28 000 henkeä (vuonna 2009). Douentzan kaupunkikunnan pinta-ala on 153,86 neliökilometriä. Se rajoittuu pohjoisessa Débérén, idässä Pétakan, etelässä Dianwélin ja lännessä Dangol-Borén kuntiin. Seutu kuuluu Sahelin vyöhykkeeseen. Kunta käsittää viisi kaupunginosaa ja neljä kylää. Asukkaat ovat etupäässä fulbeja. Heidän lisäkseen on dogoneja, songhaita, arabeja ja tuaregeja. Vallitseva uskonto on islam. Douentzan kautta kulkee Moptin ja Gaon välinen maantie RN16, josta haarautuu RN39 Timbuktuun. Tärkeimmät elinkeinot ovat maanviljely, osin paimentolaisuuteen perustuva karjanhoito, käsityöammatit ja kaupankäynti. Kaupungissa pidetään alueellisesti tärkeät karjamarkkinat. Karjan vienti suuntautuu Norsunluurannikolle, Togoon, Beniniin ja Burkina Fasoon. Kunnassa toimii viisi koulua, jotka tavoittavat kaksi kolmasosaa ikäluokasta. Douentzan terveyskeskus palvelee myös lähikuntia. Nähtävyyksiin kuuluvat lähiseudun dogonikylät sekä Gourman alueella elävät norsut. Douentzassa on myös majoituspalveluja. ==Lähteet== Luokka:Douentzan piiri Luokka:Malin kaupungit
Antero Lindgren

Antero Lindgren (s. 1980 Lohja) on suomalainen laulaja, kitaristi ja säveltäjä-sanoittaja, joka julkaisi ensimmäisen albuminsa, Mother, helmikuussa 2012. Lindgren julkaisi toisen albuminsa Talking with the Dead 3. toukokuuta 2013. Lindgren äänestettiin YleX:n ja Rumban Tulevaisuuden tusina 2013 -asiantuntijaäänestyksessä vuoden lupaukseksi vuonna 2012. Mother-albumiin Lindgren sävelsi ja sanoitti kaikki kappaleet itse. Albumin ensipainos oli 1000 kappaletta ja se on myyty loppuun. Albumin "Cigarette stump" sekä "Mother" -kappaleesta on tehty myös musiikkivideo. Kriitikot ovat ylistäneet Mother-albumia. Levyillä sekä keikoilla soittaa joitakin tunnettuja muusikoita, kuten Joensuu 1685 ja Siinai-yhtyeissä vaikuttava Risto Joensuu sekä soolouraa luova Topi Saha. Antero Lindgren asuu Helsingissä vaimonsa ja kahden lapsensa kanssa. == Julkaisut == * * * * * == Lähteet == == Aiheesta muualla == * Antero Lindgren * Facebook: Antero Lindgren * Cigarette stump -musiikkivideo * Mother -musiikkivideo Luokka:Suomalaiset rockmuusikot Luokka:Suomalaiset laulaja-lauluntekijät Luokka:Vuonna 1980 syntyneet Luokka:Elävät henkilöt
Toivo Pekkasen puisto

Toivo Pekkasen puisto on puisto Kotkassa Kotkansaarella. Puisto on saanut nimensä kirjailija Toivo Pekkasen mukaan. Puisto käsittää Keskuskadun, Koulukadun, Kymenlaaksonkadun ja Eteläpuistokadun väliin jäävän korttelin. Puistossa sijaitsee Kotkan veistospromenadiin kuuluvista teoksista Frederico Asslerin Elinvoimainen läsnäolo (2005) ja Miina Äkkijyrkän Vasikat (2010). Puistoon pystytettiin jo aikaisemmin vuonna 1989 Jean-Erik Kullbergin veistos Auringonpalvojat. ==Lähteet== Luokka:Kotkan puistot
Ukonkaura

Ukonkaura (Avena strigosa) on heinälaji kaurojen (Avena) suvussa. Se on yksivuotinen ja kasvaa suurimpana yhden metrin korkeaksi. Röyhy on 10–25 senttimetriä pitkä ja viisi senttimetriä leveä, peltokauraan (Avena sativa) verrattuna muodoltaan suppea. Tähkylöiden helpeiden kärkihampaat ovat enintään usean millimetrin pituisia. Ukonkauraa on kasvanut aiemmin rikkakasvina viljapelloissa. Se on hävinnyt Suomesta muutamia vuosikymmeniä sitten kokonaan. Skotlannin pohjoisilla Shetlandinsaarilla ukonkauran eli "shetlanninkauran" (Shetland aets) jyvät olivat perusruokaa 1900-luvulle saakka. Sen oljet hyödynnettiin erilaisten käyttötekstiilien ja korien sekä muiden punonnaisten raaka-aineena. Ukonkauran korret ovat ohuet ja pysyvät taipuisina pidempään kuin moderneilla rotevilla viljalajikkeilla ja sopivat siksi paremmin käsitöiden materiaaliksi.Woven communities: Use of oat straw in shetlandcommunities: The kishie-maker's year == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. === Viitteet === == Aiheesta muualla == * Suomen Lajitietokeskus: Ukonkaura (Avena strigosa) * Pinkka, Lajintuntemuksen oppimisympäristö: Ukonkaura (Avena strigosa) * Kasviatlas: Ukonkaura (Avena strigosa) * Global Biodiversity Information Facility (GBIF): Avena strigosa * iNaturalist: Ukonkaura (Avena strigosa) * ITIS: Avena strigosa * United States Department of Agriculture (USDA): Avena strigosa * Centre for Agriculture and Biosciences International (CABI): Avena strigosa (black oat) Luokka:Kaurat Luokka:Viljat Luokka:Hyötykasvit
Mõigu

Mõigu on asuinalue () Kesklinnan kaupunginosassa Tallinnassa. Sen pinta-ala on 70 hehtaaria ja väkiluku 375 henkeä (1.1.2018). Vuoden 2014 alussa asuinalueen väestöstä 85 prosenttia oli virolaisia. Kuva:Entering Tallinn city limit.jpg|Tallinnan kaupungin raja Mõigussa. == Lähteet == ==Aiheesta muualla== Luokka:Tallinnan asuinalueet
Niittyheinäkaura

Niittyheinäkaura eli heinäkaura (Arrhenatherum elatius) on heinälaji heinäkaurojen (Arrhenatherum) suvussa. Niittyheinäkaura on monivuotinen ja kasvaa löyhinä mättäinä puolesta puoleentoista metriä korkeaksi. Sillä on kalju korsi ja enintään senttimetrin leveät lehdet, joiden lapa on litteä, karhea ja osin karvainen. Heinän röyhy on kapea ja 15 senttimetriä pitkä. Tähkylässä on yleensä kaksi kukkaa, joista toinen on kaksineuvoinen ja toinen hedekukka. Hedekukan ulkohelpeissä on näkyvät vihneet, tähkylän kaksineuvoisella kukalla on lyhyt tai puuttuva vihne. Niittyheinäkauraa kasvaa Suomessa niityillä, merenrannoilla, nurmikoilla ja tienvarsilla. Heinäkauran alkuperäinen levinneisyysalue kattaa Lounais-Suomen ja etelärannikon, mutta tulokaslajina sitä tavataan lähes kautta maan Lappia myöten. Se on luonnonvarainen laji Euroopassa ja Pohjois-Afrikassa, ja levinnyt ihmisen mukana myös Japaniin, Australiaan sekä Pohjois- ja Etelä-Amerikkaan. Sitä on kylvetty rehuheinäksi ja laidunmaille, mutta paikoin siitä on tullut haitallinen vieraslaji, joka syrjäyttää kotoperäisiä heiniä. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.): Retkeilykasvio, 4. uudistettu painos. Helsinki: Luonnontieteellisen keskusmuseon kasvimuseo, 1998. === Viitteet === == Aiheesta muualla == * Suomen Lajitietokeskus: Niittyheinäkaura – Arrhenatherum elatius * Pinkka – Lajintuntemuksen oppimisympäristö: Niittyheinäkaura (Arrhenatherum elatius) * ITIS: Arrhenatherum elatius * United States Department of Agriculture (USDA): Arrhenatherum elatius * Flora of China: Arrhenatherum elatius Luokka:Heinäkasvit
Raua

Raua on asuinalue () Kesklinnan kaupunginosassa Tallinnassa. Sen pinta-ala on 31 hehtaaria ja väkiluku 6 224 henkeä (1.1.2018). Vuoden 2014 alussa asuinalueen väestöstä 63 prosenttia oli virolaisia. == Lähteet == ==Aiheesta muualla== Luokka:Tallinnan asuinalueet
Keltakaurake

Niittykeltakaura eli keltakaura eli keltakaurake eli keltakaurakko (Trisetum flavescens) on heinälaji keltakaurojen eli villikaurojen (Trisetum) suvussa. Sitä esiintyy Euroopassa ja Lounais-Aasiassa. Niittykeltakaura on monivuotinen heinä ja kasvaa mätästävänä 40–80 senttimetriä korkeaksi. Sillä on kalju korsi, jonka solmujen alapuolella on kuitenkin karvoitusta. Enintään puoli senttimetriä leveät lehdet ovat päältä karvaisia. Keltakauran röyhyt ovat kapeanmuotoisia ja nuokkuvia. Tähkylät ovat yleensä kolmikukkaisia ja niissä on lyhyt vihne, väriltään kullankeltaisen-ruskeita, ehkä vähän sinipunaisia.Hämet-Ahti, Leena, Suominen, Juha, Ulvinen, Tauno & Uotila, Pertti (toim.): Retkeilykasvio, 4. uudistettu painos. Helsinki: Luonnontieteellisen keskusmuseon kasvimuseo, 1998. == Lähteet == == Aiheesta muualla == * Kasviatlas: Keltakauran (Trisetum flavescens) levinneisyys Suomessa. Luokka:Kaurakkeet
Fylkesvei 191 (Møre ja Romsdal)

Fylkesvei 191 tai Fylkesveg 191 (lyhennettynä Fv191) on Møren ja Romsdalin läänissä Länsi-Norjassa sijaitseva seututie. Tie kulkee Eresfjordin ja Eikesdalen-laaksossa olevan Finnsetin välillä Nessetin kunnassa. Tien pituus on 37,2 kilometriä. Luokka:Norjan tiet Luokka:Nesset Luokka:Møren ja Romsdalin läänin liikenne
Niinisalon rautatieasema

Niinisalon rautatieasema () on Kankaanpään Niinisalossa sijaitseva rautatieliikennepaikka. Liikenne Porin suunnasta aloitettiin joulukuussa 1933. Radanrakennuksen edettyä liikenne Parkanon suuntaan voitiin aloittaa 1935. Thure Hellströmin piirtämä asemarakennus valmistui 1934. Samana vuonna asema- alueelle rakennettiin myös vesitorni. Koko rataosan rakennustöiden kannalta Niinisalo, jonne radan rakentajat pääsivät kesällä 1933, oli tärkeä etappipaikka, koska nyt päästiin käsiksi Hämeenkankaan hiekka- ja soravaroihin. Heinäkuusta 1933 lähtien Niinisalon sorakuopasta kuormattiin ja kuljetettiin noin 150 000 kuutiometriä raidesoraa ja pengertäytettä ratatyömaalle.Kuosa, Kalle: Niinisalon varuskunta, s. 31. Kankaanpää: Satakunnan Tykistörykmentin Perinneyhdistys ry, 1985. Aseman läheisyyteen valmistuivat Niinisalon varuskunnan ensimmäiset rakennukset vuonna 1934, ja sen toiminta käynnistyi kaksi vuotta myöhemmin. Varuskunta toimi kertausharjoituskeskuksena toisen maailmansodan syttymiseen saakka. Juuri talvisodan alla siirrettiin Reserviupseerikoulu Haminasta Niinisaloon. Valvontakomission määrättyä RUK:n toiminnan keskeytettäväksi vuonna 1945 varuskunnassa toimi Internaatiksi kutsuttu valtion sisäoppilaitos armeijasta kotiutettuja oppikoulujen oppilaita varten, ja pari vuotta myöhemmin Niinisalon kasarmialuetta alettiin muuttaa tykistövaruskunnaksi. Varuskunnan ansiosta Niinisalosta kehittyi varsin huomattava taajama, jossa oli 1960-luvulla liki 1 300 asukasta. Ratapihan länsipäästä rakennettiin sivuraide varuskunta-alueelle 1950-luvun alkupuolella. Niinisalon rautatieasema muutettiin miehittämättömäksi liikennepaikaksi 1976 ja henkilöliikenne lakkautettiin koko Haapamäki–Pori-radalta keväällä 1981. Tämän jälkeen rataosalla on liikennöinyt lähinnä Puolustusvoimien sotilasjunia. Niinisalon rautatieasemasta tuli rataosan läntinen päätepiste kun yhteys Kankaanpään suuntaan suljettiin 1999. Kankaanpään rautatieasemalle johtava rata jäi yhä osaksi Niinisalon ratapihaa kunnes sen kunnossapito lopetettiin 2001. Niinisalon varuskunta-alueelle johtanut kuormausraide on purettu, haarautumiskohtaan on rakennettu uusi päätylaituri. Asemarakennus on yhä jäljellä. Niinisalon ja Parkanon välinen rata on ollut sulkemisuhan allahttp://www.ylasatakunta.fi/uutiset/747-selvisy-esittaa-kihnion-ja- niinisalon-ratojen-sulkemista , mutta toistaiseksi Puolustusvoimain sotilasjunat kulkevat yhä muutaman kerran vuodessa Niinisalosta Parolaan sekä Lappiin. Lisäksi Niinisaloon tehdään satunnaisia museojunamatkoja mm. Haapamäeltä.http://www.hmvy.fi/wp/ Tiedosto:Niinisalon ent asema.jpg|Asemarakennus vuonna 2014 Tiedosto:Niinisalosta länteen.jpg|Raiteet kohti varuskuntaa. Vain keskimmäinen enää käytössä. Tiedosto:Varuskunnan lastauslaituri.jpg|Prikaatin lastauslaituri. ==Lähteet== ==Aiheesta muualla== Luokka:Kankaanpään liikenne Luokka:Satakunnan rautatieliikennepaikat Luokka:Kankaanpään rakennukset ja rakennelmat
Band of Horses

Band of Horses on yhdysvaltalainen rock-yhtye, joka perustettiin vuonna 2004 Seattlessa. Yhtye on julkaissut viisi studioalbumia, joista menestynein on Grammy-ehdokkuuden saanut Infinite Arms.http://theenvelope.latimes.com/awards/grammys/la-et-env-grammys- nominees-2010-list,0,2463095.htmlstory Yhtyeen kokoonpano on kokenut useita muutoksia, vaikka nykyiset jäsenet Ben Bridwell, Ryan Monroe, Tyler Ramsey, Bill Reynolds ja Creighton Barrett ovat kaikki olleet bändin kanssa useita vuosia. Band of Horsesin viides studioalbumi Why Are You OK julkaistiin kesäkuussa 2016. == Diskografia == === Studioalbumit === * * * * * * ===EP:t=== * Tour EP (2005) * Sonic Ranch Sessions (2012) ===Singlet=== *"The Funeral" (2006) *"The Great Salt Lake" (2006) *"Is There a Ghost" (2007) *"No One's Gonna Love You" (2007= *"Compliments" (2010) *"Laredo" (2010) *"Factory" (2010) *"Georgia" / "No One's Gonna Love You" (2010) *"Dilly" (2011) *"Knock Knock" (2012) *"Slow Cruel Hands of Time" (2012) *"Feud" (2012) *"Hang an Ornament" (2014) *"Casual Party" (2016) *"In a Drawer" (2016) *"Solemn Oath" (2016) *"No One's Gonna Love You" (Stockholm Version) (2018) *"Crutch" (2021) ==Lähteet== == Aiheesta muualla == * Virallinen sivusto Luokka:2000-vuosikymmenen yhtyeet ja sooloartistit Luokka:2010-luvun yhtyeet ja sooloartistit Luokka:Indie folk -yhtyeet Luokka:Yhdysvaltalaiset rockyhtyeet
Sun Lahti

Sun Lahti oli Suomen Voimisteluliiton järjestämä suurtapahtuma. Tapahtuma järjestettiin Lahdessa 6.–9. kesäkuuta 2013. Tapahtumaan osallistui noin 8 000 eri-ikäistä voimistelijaa. ==Lähteet== ==Aiheesta muualla== *Tapahtuman kotisivut Luokka:Lahden tapahtumat
Arch 22

thumb|Arch 22 Arch 22 () on kaariportti Gambian pääkaupungissa Banjulissa. Arch 22 on rakennettu 22. heinäkuuta 1994 tapahtuneen vallankaappauksen kunniaksi. Kaari on noin 36 metriä korkea ja sen on suunnitellut senegalilainen arkkitehti Pierre Goudiaby. Kaari esiintyy myös Gambian 100 dalasin setelissä. == Lähteet == Luokka:Banjul Luokka:Gambian rakennukset ja rakennelmat Luokka:Riemukaaret
Tokaji

180px|pienoiskuva|oikea|Pullo Tokajia Tokaji on unkarilainen valkoviini, jonka tunnetuin laatu on makea Tokaji aszú. Tokaji-viinejä viljellään Tokaj- Hegyaljan alueella Koillis-Unkarin ja myös Slovakian vulkaanisessa maaperässä. Tokajin makeus on peräisin Botrytis cinerea -jalohomeesta, joka otettiin käyttöön 1600-luvulla. Unkarin pitkästä ja lämpimästä syksystä sekä aamusumuista pitävä home muuttaa rypäleet rusinamaisiksi, minkä jälkeen ne kerätään käsin. Tokajin yleisimmät, perinteiset rypäleet ovat Furmint, Hárslevelú ja Sárgamuskotály. Virallisesti hyväksyttyjä ovat lisäksi Zéta, Kövérszőlő ja Kabar. Makeat Tokaji aszú -viinit luokitellaan makeuden mukaan neljään luokkaan, kolmesta puttonyosista kuuteen puttonyosiin. Kuuden puttonyosin viinissä on sokeria 150–180 grammaa litrassa ja kolmen puttonyosin viinissä vähän alle puolet tästä. Lisäksi Tokaji aszú eszenciassa sokeria on yli 180 grammaa litrassa sekä harvinaisessa ja kalliissa Tokaji eszenciassa jopa 450–800 grammaa litrassa. Tokaji szamorodni -laatua valmistetaan sekä kuivana että makeana. Siihen käytetään vain osittain jalohometartunnan saaneita rypäleitä. ==Lähteet== Luokka:Valkoviinit Luokka:Unkarilaiset viinit
Hamartia

Hamartia () on kohtalokas erehdys, jonka päähenkilö tekee hyvässä tarkoituksessa tai tietämättömyydestä. Hamartia on Aristoteleen Runousoppi- teoksessaan esittelemä termi ja liittyy läheisesti kreikkalaiseen tragediaan. Hamartia liittyy usein väärinkäsityksiin. Yksi esimerkki hamartiasta on Oidipus, joka tappaa tietämättään isänsä ja menee naimisiin äitinsä kanssa. Hän on kuitenkin pyrkinyt hyvään ja ennustuksen kuultuaan lähtenyt pois, jotta voisi välttää sen toteutumisen. Jännitettä lisää, että katsoja on tietoinen erehdyksestä ennen kuin päähenkilö huomaa sen itse, kuten Oidipuksessa. Virheen tunnistaminen ja huomaaminen on nimeltään anagnorisis. Hamartiaa ja sen tunnistamista edeltää usein hybris eli ylimielisyys. Päähenkilö on hybriksen vallassa kunnes joutuu nöyrtymään huomattuaan virheensä. Tämän jälkeen seuraa katharsis. == Katso myös == * Traaginen sankari Luokka:Antiikin Kreikan teatteri Luokka:Kreikankieliset sanat ja sanonnat Luokka:Narratologia
Lucky duckies

Lucky duckies (suom. Onnekkaat sorsat) on yhdysvaltalainen epävirallinen loukkaava termi, jolla viitataan yhdysvaltalaisiin köyhiin henkilöihin, joiden tulot ovat niin pienet, ettei heiltä peritä liittovaltion tuloveroa. Luokka:Yhdysvaltalainen yhteiskunta Luokka:Englanninkieliset sanat ja sanonnat